Hamas erken ontvoering en moord op Israelse jonges | Maroela Media
Tot dusver het Hamas volstrek geweier om verantwoordelikheid vir die voorval te aanvaar. Dié erkenning sou in Turkye gemaak gewees het. Verskeie media berig dat daar duidelik op 'n video wat tydens 'n vergadering van geestelikes in Istanboel gemaak is, gehoor kan word hoe 'n afgevaardigde van Hamas sê: "Daar word gesê dat dit 'n Israelse komplot-teorie is, maar ek sê dit is nie so nie." Volgens hom was die moord en ontvoering 'n blyk van solidariteit met Palestyne wat deur Israel aangehou word.
Hierdie voorval het geëskaleer tot die volskaalse konflik tussen Israel en Hamas.
Intussen het Hamas erken dat drie van sy leiers dood is toe Israel 'n huis in Rafa gebomdardeer het. Hamas se militêre leier, Mohammed Deif, se huis het ook Dinsdag deurgeloop, maar hy het volgens bronne ontkom. Sy swanger vrou en 'n tweejarige kind is egter na berig word in die aanval dood.
Die VN-Veiligheidsraad het intussen opnuut 'n beroep op die partye gedoen om oor 'n vreedsame skikking te onderhandel.